Бланкита Амаро
Бланкита Амаро (; Сан Антонио де лос Бањос, 30. јун 1923 – Мајами 15. март 2007) била је кубанска глумица 1940-их и почетком 1950-их година, глумела за време Златног доба аргентинске кинематографије.

Појавила се у око 17 филмова у периоду између 1939. и 1954. године, најчешће у филмовима у родној Куби у копродукцији са Аргентином, на пример филм A La Habana me voy, који ради под редитељском палицом Луиса Бајона Херере. Такође се појављује у филмовима као што је Buenos Aires a la vista из 1950. године у коме се преплићу снажне аргентинске теме.

Повлачи се из света филма 1954. године.

Након филмске каријере 
Бланкита Амаро напушта Кубу и одлази у Панаму 1959. године, где се настањује заједно са својим супругом и менаџером, Орландом Вилегасом, и њиховом ћерком Иданијом. За 10 година, била је водитељка дневног телевизијског програма и учествовала у бројним хуманитарним представама.

1968. године, Бланкита се сели у Мајами у САД. У Мајамију је држала сопствено позориште које је било смештено на југозападу авеније 57 у коме је глумила у представи My Husband's Lover заједно са својом ћерком Иданијом, Германом Бариосом и Мигелом де Грандијем млађим. Такође је била водитељка телевизијских емисија The Blanquita Amaro Show и Say It in Mime, и појавила се у бројним представама приређеним од стране Pro Arte Grateli друштва.

Способност Бланките Амаро да се прилагоди било ком окружењу омогућило јој је да буде радијска водитељка на бројним радио станицама у Мајамију, као што су La Pedrosa и Cadena Azúl, дуго година.

У Мајамију је, 1980. године, снимила свој последњи филм How Hot Miami Is! са Олгом Гиљот, Рајмундом Хидалго Гатом и Педром Романом. Добија похвале за своје учешће у драми Stolen Lives, и комедији The Close Friends, са Гриселдом Ногијерасом и Нестором Кабелијем.

За 28 година, Бланкита Амаро се приказује у Cuba Sings and Dances, учествује у бројним емисијама међу којима је и Miami-Dade County Audition у којој је продуценткиња њена ћерка Иданија а режисер њен законски син Маноло дел Кањал. Неколико популарних уметника је учествовало у тој емисији међу којима су, поред Бланките, и Олга Гиљот, Тонголеле, Марија Марта Сера Лима и Ћомара Алфоро.

Један од последњих јавних наступа Бланкита Амаро је имала 27. јануара 2007. године у Артајм позоришту у Мајамију. На концерту сопрана Алине Санчез посвећеном њој, добија велике овације присутне публике.

Бланкита Амаро је преминула од срчаног удара 15. марта 2007. године у Мајамију у својој 83-ој години.

Филмографија 
 Casada y señorita (1954)
 Mi viudo y yo (1954)
 Bella, la salvaje (1953)
 Bárbara atómica (1952)
 Locuras, tiros y mambos (1951)
 A Cuban in Spain (1951) .... Blanquita
 A La Habana me voy (1951)
 Buenos Aires à la vista (1950)
 Rincón criollo (1950)
 Seductor, El (1950)
aka The Seductor (International: English title)
 Noche en el Ta-Ba-Rín, Una (1949)
 Embrujo antillano (1947)
 Bésame mucho (1945)
 Escándalo de estrellas (1944) .... Elena Silveira
 Summer Hotel (1944)
 Prófugos (1940)
 Estampas Habaneras (1939) .... Caridad Valdes

Референце

Спољашње везе 

 
 Читуља Бланкита Амаро на веб-сајту Findagrave.com 

Рођени 1923.
Умрли 2007.
Кубански глумци